«Ғылым және руханият» ЮНЕСКО кафедрасының құрылу тарихы – Р. Сүлейменов атындағы Шығыстану институты
"«Ғылым және руханият» ЮНЕСКО кафедрасының құрылу тарихы – Р. Сүлейменов атындағы Шығыстану институты"|"https://shygystanu.kz/archives/2235"
TITLE: «Ғылым және руханият» ЮНЕСКО кафедрасының құрылу тарихы – Р. Сүлейменов атындағы Шығыстану институты
URL: https://shygystanu.kz/archives/2235
META: "«Ғылым және руханият» ЮНЕСКО кафедрасының құрылу тарихы – Р. Сүлейменов атындағы Шығыстану институты"|"https://shygystanu.kz/archives/2235"
TOTAL WORDS: 480
TEXT: ҚР БҒМ ҒК Р. Сүлейменов атындағы Шығыстану институты жанындағы Ғылым және руханият ЮНЕСКО кафедрасы 2002 жылдың қыркүйек айынан бастап жұмыс істейді. Ол мәдениеттер мен өркениеттердің рухани дамуын насихаттаумен, мәдениетаралық және дінаралық өзара іс-қимылдарды талдаумен айналысады. ҚР БҒМ ҒК Р. Сүлейменов атындағы Шығыстану институты жанындағы Ғылым және руханият ЮНЕСКО кафедрасының ашылғаны туралы алғаш рет 2002 жылғы 18-20 қыркүйектегі ЮНЕСКО-мен бірлесіп өткізілген Жібек жолындағы ғылым мен руханият халықаралық конференциясында ресми түрде жарияланған болатын. Бұл конференция ғылыми, рухани білімді дамытуда және Қазақстан мен ЮНЕСКО-ның халықаралық байланыстарын нығайтуда маңызды рөль атқарды. Ғылым және руханият кафедрасын құру идеясы 2001 жылғы қазанда өткен Орталық Азия: XXI ғасырдағы Өркениеттер диалогы халықаралық конференциясында айтылған. Мақсат Орталық Азия өңіріндегі өркениетаралық қарым-қатынас мәселелері бойынша ақпарат алмасу. 2006 жылы ЮНЕСКО штаб-пәтерінде дінаралық түсіністік пен мәдениетаралық диалог бойынша ЮНЕСКО кафедраларының UNITWIN UNESCO Network халықаралық желісін құру туралы келісімге қол қойылды. Аталмыш келісімге сай, UNITWIN UNESCO Network халықаралық желісіне бүкіл әлем бойынша ҚР БҒМ ҒК Р. Сүлейменов атындағы Шығыстану институты Ғылым және руханият ЮНЕСКО кафедрасын қосқанда, ЮНЕСКО-ның 19 кафедрасы кіреді. Кафедра меңгерушісі т. ғ. Қ. Әбусейітова. Кафедра құрудың өзектілігі. Әр түрлі мәдениеттер мен өркениеттерге толерантты және объективті көзқарас қалыптастыру, олардың рухани мұрасын түсіну қажеттілігі қоғамның қазіргі даму факторларына байланысты. Бүгінгі таңда белгілі бір мәдениет пен өркениет өкілдерінің тарихи даму мәселелерін біржақты түсіндіру жағы кең етек алып барады. Сондықтан да, мәдениет пен өркениеттердің даму заңдылықтарын объективті талдау қазіргі таңдағы өзекті мәселе саналады. Осыған орай, ЮНЕСКО-ның Орталық Азиядағы Өкілдігі ҚР БҒМ ҒК Р. Сүлейменов атындағы Шығыстану институты жанынан ЮНЕСКО кафедрасын құру қажеттілігін түсінді. Мәдениеттер мен өркениеттердің рухани даму мәселелерін ғылыми тұрғыдан талдап, сараптау, ғылыми көзқарастарға жүгіне отырып зерттеу жүргізу басты назарға алынады. ҚР БҒМ ҒК Р. Сүлейменов атындағы Шығыстану институты жанынан ЮНЕСКО кафедрасын құру жобасының басты мақсаттарының бірі ғылым арқылы рухани кеңістік қалыптастыру болып табылады. Жоба ұзақ мерзімді өз ішіне қамти отырып, рухани кемелді, парасатты, мәдениетті тұлғаны жетілдіруді көздейді. Бұл қоғамның орнықтылығы мен баянды дамуының негізі болумен қатар, мәдениеттер мен өркениеттер арасындағы алшақтықты азайтуға кепіл болады. Аталған мақсаттар мен міндеттерді жүзеге асыру үшін ЮНЕСКО кафедрасы ғылыми семинарлар мен конференциялар, тренингтерді жоспарлап және іске асырып, зерттеулер жүргізіп, ғылыми жарияланымдар мен көрмелер өткізеді. Кафедра дінаралық, мәдениетаралық, ғылыми-рухани диалог мәселелеріне қызығушылық танытатын зерттеушілерге, оқытушыларға, студент-магистранттарға бағытталған ғылыми және қолданбалы бағдарламаларды жүзеге асырады. Кафедра серіктестері:. Ресей мәдениеттану институтының Санкт-Петербург филиалы. Ресей-Тәжік славян университеті. Ташкент ислам университеті. Қырғыз-Ресей Славян университеті. Молдова мемлекеттік университеті. Тунис университеті. Сент-Джозеф Бейрут университеті. Хайфа Университеті. Бухарест университеті. Тбилиси мемлекеттік университеті. Монаш Университеті. Грац Университеті. Орегон университеті. Лион католик университеті. Ұлттық ғылыми зерттеулер орталығы. Бирмингем университеті. Кембридж университетінің Орталық Азия форумы. Оксфорд университетінің Исламдық зерттеулер орталығы және т. Шығыстану институты Қазақстан Республикасы Үкіметінің 1996 ж. 11-ші қарашасындағы 1369 Қаулысы негізінде құрылып, Қазақстан Республикасы Ғылым Министрлігі-Ғылым Академиясы Шығыстану институтына көрнекті тарихшы-ғалым, Қазақстан мәдениеттануы мен отандық шығыстанушылардың ғылыми мектебінің негізін қалаушы, академик Сүлейменов Рамазан Бимашұлының есімі берілді. Бүгінде институт Қазақстанның шығыстану саласындағы ірі ғылыми-зерттеу орталығы болып табылады. Мекен-жай: Қазақстан Республикасы, 050010,. Алматы қ., Құрманғазы к-сі, 29 үй. Тел
